জাতীয় নির্বাচনের আগে সম্প্রতি হয়ে যাওয়া সিটি করপোরেশন নির্বাচন প্রসঙ্গে ওবায়দুল কাদের বলেন, ‘খুলনা, গাজীপুর তারপর রাজশাহী, সিলেট ও বরিশাল সিটি করপোরেশন নির্বাচন হলো। এসব সিটিতে আগের নির্বাচনে হেরেছিলাম। পাঁচটিতেই বিএনপি জিতেছিল। মজার ব্যাপার হলো, কোনো নির্বাচনে পরাজিত হলেই তারা অভিযোগ তোলে। তখনো আমরা ক্ষমতায় ছিলাম, এখনো আছি। এর আগে তারা যে জিতেছিল তখন তো অনিয়মের প্রশ্ন ওঠেনি। আমরা পাঁচটির মধ্যে চারটি উদ্ধার করেছি। সিলেটে পারিনি—ওখানে সাংগঠনিক দুর্বলতা ছিল। এ কারণেই পরাজয় হয়।’ তিনি বলেন, ‘সিটি নির্বাচনে বার্তা পাওয়ার পর একাদশ জাতীয় সংসদ নির্বাচন সামনে রেখে আমাদের প্রস্ততি চলছে। আমরা ভুল থেকে শিক্ষা নেব। ভুলকে সংশোধন করার সৎসাহস শেখ হাসিনার আছে। ভুল সংশোধন করতে জানি আমরা।’